
ΠΕ ΡΙΕΧΟΜΕ ΝΑ 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

Έγκριση πραγματοποίησης μεταφοράς συντελεστή δόμησης σε ακί¬ 
νητο που βρίσκεται εντός του ρυμοτομικού σχεδίου Κηφισιάς 


(Αττικής) ... 1 

ΑΠΟΦΑΣΕΙΣ 

Χαρακτηρισμός οικοπέδου στην Ν. Τραπεζοϋντα ως ειδικού χώρου 
για την ανέγερση Νηπιαγωγείου . 2 


ΑΝΑΚΟΙΝΩΣΕΙΣ 

Ειδοποίηση της γενομένης παρακαταθέσεως αποζημιώσεως λόγω 
προσκυρώσεως και ρυμοτομίας τμήματος οικοπέδου στο Διόνυσο 


Αττικής . 3 

Ειδοποίηση παρακατάθεσης αποζημιώσεως από αναγκαστική προ¬ 
σκύρωση μέσα στην πόλη της Κομοτηνής . 4 


ΠΟΛΕΟΔΟΜΙΑ 

ΔΙΑΤΑΓΜΑΤΑ 

0 ) 

Έγκριση πραγματοποίησης μεταφοράς συντελεστή δόμησης σε ακίνητο 

που βρίσκεται εντός του ρυμοτομικού σχεδίου Κηφισιάς (Αττικής). 

Ο ΠΡΟΕΔΡΟΣ 

ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του ν. 880/1979 (ΦΕΚ 58/Α) και ειδικότερα το 
άρθρο 2. 

2. Τις διατάξεις του π. δ/τος 470/79 (ΦΕΚ 138/Α). 

3. Τις διατάξεις του π. δ/τος 510/79 (ΦΕΚ 154/Α). 

4. Τις διατάξεις του ν. 1032/1980 (ΦΕΚ 57/Α) και ειδικότερα τα 
άρθρα 2,3, και 7. 

5. Τις διατάξεις του ν. 1558/1985 (ΦΕΚ 137/Α) και ειδικότερα το 
άρθρο 23 παρ. 1. 

6. Τις από 3.6.1986 (αρ. πρ. 47845/86) και από 19.8,86 (αρ. πρ. 
60977/86) αιτήσεις του Συλλόγου Εκπαιδεύσεως Νεανίδων (Σ.Ε.Ν.) 
και των Παύλου και Αργυρίου Βουτσά, αντίστοιχα. 

7. Γην υπ αρ. 23041/4131/2.4.87 απόφαση του Υπουργού Περι¬ 
βάλλοντος, Χωροταξίας και Δημοσίων Έργων για προέγκριση της σχε¬ 
τικής τεχνικής μελέτης. 

8. Την υπ’αρ. 64/1987 γνωμοδότηση του Κεντρικού Συμβουλίου 
Χωροταξίας, Οικισμού και Περιβάλλοντος, με πρόταση του Υπουργού 
Περιβάλλοντος, Χωροταξίας και Δημοσίων Έργων, αποφασίζουμε 

Άρθρο 1. 

1. Εγκρίνεται η πραγματοποίηση μέρους της μεταφοράς συντελεστή 
δόμησης που εγκρίθηκε με το από 20.8.85 π. δ/γμα (ΦΕΚ 629/Δ) 
από το βαρυνόμενο ακίνητο, που βρίσκεται στην περιοχή «Πλάκα» της 


πόλεως Αθηνών επί της οδού Λεωφ. Αμαλίας 38, ιδιοκτησίας του Συλ¬ 
λόγου Εκπαιδεύσεως Νεανίδων (ΣΕΝ), που έχει χαρακτηρισθεί ως δια¬ 
τηρητέο με το από 24.10.1980 π.δ/γμα (ΦΕΚ 617/Δ) και για το 
οποίο έχει εκδοθεί ο υπ αρ. 70/86 σχετικός τίτλος δικαιώματος μετα¬ 
φοράς συντελεστή δόμησης, σε άλλο ακίνητο (ωφελούμενο), που βρί¬ 
σκεται εντός του ρυμοτομικού σχεδίου Κηφισιάς (ν. Αττικής) και επί της 
οδού Θερμοπυλών αριθ. 8, ιδιοκτησίας των Παύλου και Αργυρίου 
Βουτσά, όπως το ωφελούμενο ακίνητο φαίνεται με στοιχεία ΑΒΓΔΑ στο 
σχετικό πρωτότυπο διάγραμμα σε κλίμακα 1:200 που θεωρήθηκε από 
τον Προϊστάμενο της Διεύθυνσης Πολεοδομικών Εφαρμογών με την υπ’ 
αριθ. 31267/1987 πράξη του και που συνοπτικό του αντίτυπο δημο¬ 
σιεύεται με το παρόν διάταγμα. 

2. Τα ειδικότερα στοιχεία πραγματοποίησης της μεταφοράς συντε¬ 
λεστή δόμησης είναι τα εξής: 

Συνολική δομήσιμη επιφάνεια, η οποία δύναται να δομηθεί στο ωφε¬ 
λούμενο ακίνητο επιπλέον της επιτρεπόμενης, βάσει των ισχυόντων 
στην περιοχή όρων δόμησης 464,20 τ.μ. που αντιστοιχεί σε 93,75 τ.μ. 
του βαρυνομένου ακινήτου. 

3. Τα ειδικότερα στοιχεία του ωφελουμένου ακινήτου μετά τη μετα¬ 
φορά είναι τα εξής: 

α. Εμβαδόν οικοπέδου: 953,68 τ.μ. 

β. Ποσοστό κάλυψης: 40%. 

γ. Συντελεστής δόμησης: 1,10. 

δ. Αριθμός ορόφων του ανεγερθησομένου κτιρίου τρεις (3) σε ΡΙ- 
ΕΟΤΙ8 με μέγιστο ύψος αυτού έντεκα μέτρα και τριάντα εκατοστά του 
μέτρου (11,30). 

ε. Το κτίριο πρέπει να ανεγερθεί εντός του ωφελούμενου ακινήτου, 
σύμφωνα με τις όψεις και κατόψεις που φαίνονται στα δώδεκα (12) σχε¬ 
τικά πρωτότυπα διαγράμματα σε κλίμακα 1:50 (τα έντεκα) και 1:100 
(το ένα), που θεωρήθηκαν από τον τον Προϊστάμενο της Δ/νσης Πολεο¬ 
δομικών Εφαρμογών με την υπ’ αρ. 31267/1987 πράξη του και που 
συνοπτικά τους αντίτυπα δημοσιεύονται με το παρόν διάταγμα. 

Άρθρο 2. 

Εγκρίνεται η χορήγηση νέου τίτλου μεταφοράς συντελεστή δόμησης 
σε αντικατάσταση του υπ αρ. 70/86 τίτλου στο όνομα του παραπάνω 
Συλλόγου Εκπαιδεύσεως Νεανίδων (ΣΕΝ) του υπολειπομένου και μη 
χρησιμοποιηθέντος εμβαδού (147,48 - 93,75) = 53,73 τ.μ. 

Άρθρο 3. 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβέρνησης. 

Στον Υπουργό Περιβάλλοντος, Χωροταξίας και Δημοσίων Έργων 
αναθέτουμε τη δημοσίευση και εκτέλεση του παρόντος διατάγματος. 

Αθήνα, 12 Ιουνίου 1987 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ Α. ΣΑΡΤΖΕΤΑΚΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

ΕΥΑΓΓΕΛΟΣ ΚΟΥΛΟΥΜΠΗΣ 

ΑΠΟΦΑΣΕΙΣ 

Αριθ. ΤΠ 4818 (2) 

Χαρακτηρισμός οικοπέδου στην Ν. Τραπεζοϋντα ως ειδικού χώρου για 
την ανέγερση Νηπιαγωγείου. 

Ο ΝΟΜΑΡΧΗΣ ΠΙΕΡΙΑΣ 
Έχοντας υπόψη: 

1. Το με αριθμ. ΤΤ 4246/24.10.86 έγγραφο της Διεύθυνσης Τεχν. 
Υπηρεσιών. 

2. Το άρθρο 29 του από 17.7.23 Π. Δ/τος. 

3. Το με αριθμ. 443/ Π. Δ/γμα (ΦΕΚ 165 Α/17.11.83) για μετα¬ 


βίβαση αρμοδιοτήτων στους Νομάρχες κ.λπ. 

4. Την από 12.11.86 γνωμοδότηση του συμβουλίου ΧΟΠ Ν. Πιε¬ 
ρίας, αποφασίζουμε: 

Χαρακτηρίζουμε το οικόπεδο με στοιχεία Α' Β' Γ' Δ’ Α' όπως φαί¬ 
νεται στο συνημμένο τοπογραφικό που υπογράφεται από την αρχιτέ¬ 
κτονα ΟΣΚ Αικατερίνη Κοντοτάσιου, σαν ειδικό για ανέγερση Νηπια¬ 
γωγείου. 

Κατερίνη, 21 Ιουλίου 1987 
Ο Νομάρχης 

ΔΗΜΗΤΡΗΣ ΒΑΣΙΛΕΙΑΔΗΣ 

ΕΦΗΜΕΡΙΕ ΤΗΣ ΚΥΒΕΡΙΝΙΗΣΕΩΣ (ΤΕΥΧΟΣ ΤΕΤΑΡΤΟ) 


ΑΝΑΚΟΙΝΩΣΕΙΣ 

( 3 ) 

Ειδοποίηση της γενομένης παρακαταθέσεως αποζημιώσεως λόγω προ- 

ακυρώσεως και ρυμοτομίας τμήματος οικοπέδου στο Διόνυσο Αττι¬ 
κής. 

Με την υπ’ αριθ. 84/74 πράξη προσκυρώσεως τακτοποιήσεως και 
αναλογισμού αποζημιώσεως λόγω ρυμοτομίας της Υπηρεσίας Πολεο¬ 
δομίας του Δ/τος Αν. Αττικής, της Ν. Αττικής, κυρωθείσης δια της υπ’ 
αριθ. ΥΠ 20411/1764/74/1975 αποφάσεως του Νομάρχου Δ/τος 
Αν. Αττικής, νομίμως μεταγεγραμμένης στα βιβλία των μεταγραφών 
του Υποθηκοφυλακείου Μαραθώνος, προσκυρώθηκαν αναγκαστικά εις 
τα στο Διόνυσο Αττικής οικόπεδα των 1) Γεωργίου Ευαγγέλου Μαγ- 
γίνα, Ευαγγελίας Ευαγγέλου Ζαμποΰνογλου, Νίκης Τσοχανδάρη, 
Ελένης Πανούτσου και κληρονόμων Ευαγγέλου Μαγγίνα, τμήματα οι¬ 
κοπέδων, φερομένων κατά την ως άνω πράξη και εμφαινομένων εις το 
συνοδεΰον ταϋτην σχεδιάγραμμα του Μηχανικού Α, Κοτσανάρου, ως 
ανηκόντων στο Ελληνικό Δημόσιο (Δ/νση Εγγείου Ιδιοκτησίας Υπουρ¬ 
γείου Γεωργίας), ήτοι: 

1. Έκταση μ 2 150,00 υπό στοιχεία 234, 235, 242-234-233-234- 
235-236-233 - 217-218-226-227-228-229-217. 

2. Έκτακη μ 2 227.00 υπό στοιχεία 128-129-130-131-128-132- 
133-134-136-137-132-130-131-137-132-130. 

3. Έκταση μ 2 196.00 υπό στοιχεία 169-170-171-162-145-168- 
169. 

4. Έκταση μ 2 267.00 υπό στοιχεία 12-13-14-12-12-14-15-16- 
19-20-12. 

Δια της υπ’ αριθμ. 572/76 αποφάσεως του Μονομελούς Πρωτοδι¬ 
κείου Αθηνών προσδιορίστηκε η προσωρινή τιμή μονάδος για Μ 2 το 
ποσό των δραχμών 350, τας οποίας οι ανωτέρω υπέρ ων η προσκύ¬ 
ρωση, κατέθεσαν υπέρ του καθ’ ου η προσκύρωση στο Ταμείο Παρακα¬ 
ταθηκών και Δανείων δια των υπ’ αριθ. 1) 694175 2) 680533 3) 
869066 και 5) 869065 γραμματίων συστάσεως παρακαταθήκης αντι- 
στοίχως. 

Τα γραμμάτια ταύτα κατετέθησαν νομίμως το μεν πρώτο στο Συμ¬ 
βολαιογράφο Μαραθώνος Σταύρο Παπαδογεωργή, αυνταχθείσης της 
υπ' αριθ. 13230/1983 πράξεως αυτού, νομίμως κοινοποιηθείσης στον 
φερόμενο ιδιοκτήτη με την υπ’ αριθ. 11285β/1983 έκθεση επιδόσεως 
του Δικαστικού Επιμελητού των εν Αθήναις Πρωτοδικών ΓΓαναγιώτου 


Λαγκαθηνού, τα δε υπόλοιπα στη Συμβολαιογράφο Αθηνών Ειρήνη - 
Λεμονιά Ξηρόκωστα - Τζίνου, συνταχθεισών αντιστοίχων της υπ’ αριθ. 
1134/82 και 13791/87 πράξεων αυτής, νομίμως κοινοποιηθεισών, 
της μεν πρώτης με την υπ’ αριθ. 11089β/83 έκθεση επιδόσεως του Δι¬ 
καστικού Επιμελητού των εν Αθήναις Πρωτοδικών Παν. Λαγκαδινού 
της δευτέρας με την υπ’ αριθ. 7838/87 έκθεση επιδόσεως του Δικα¬ 
στικού Επιμελητού των εν Αθήναις Πρωτοδικών Πέτρου Ζιάκα. 

Σύμφωνα με το νόμο συντάχτηκε η παρούσα ειδοποίηση, δημοσιευο- 
μένη νόμιμα στην Εφημερίδα της Κυβερνήσεως, για τα νόμιμα αποτε¬ 
λέσματα και την ακώλυτη κατάληψη των ανωτέρω προσκυρωθέντων 
και ρυμοτομηθέντων κτημάτων. 

Αθήνα, 24 Ιουλίου 1987 
Ο Πληρεξούσιος Δικηγόρος 
ΝΙΚΟΣ ΚΑΠΕΤΑΝΑΚΟΣ 

(Αριθ. διπλ. του Δημ. Ταμείου Γ.Ε. Αθηνών 328476/29.7.87) 

• (4) 

Ειδοποίηση παρακατάθεσης αποζημιώσεως από αναγκαστική προσκύ¬ 
ρωση μέσα στην πόλη της Κομοτηνής. 

Γνωστοποιείται σύμφωνα με τον Νόμο ότι ο Κων/νος Πολυζωΐδης 
του Περικλή κατέθεσε για τον εαυτό του και για την αδελφή του Ανα¬ 
στασία συζ. Κωστάγγελου Κονιδάρη στο Ταμείο Παρακαταθηκών και 
Δανείων με το υπ’ αριθ. 20165/8.7.87 γραμμάτιο συστάσεως παρα¬ 
καταθήκης (πράξη καταθέσεως γραμματίου υπ’ αριθ. 6120/9.7.87 
συμ/φου Κομοτηνής Χ.Σ. Χαραλαμπίδη) υπέρ των φερομένων δι¬ 
καιούχων 1. Σιδέρη Τεγόπουλου, 2. Χρήστου Ρουπγίδη και 3. Κληρ. 
Κων/νου Χατζημιχάλη ή κάθε άλλου που θα αναγνωρισθεί δικαστικά 
το ποσό των εκατό είκοσι οκτώ χιλ. πενήντα δραχμών (128.050) βάσει 
της υπ’ αριθ. 79/87 Μον. Πρωτ. Ροδόπης ως προσωρινή τιμή μονάδος 
αποζημιώσεως προσκυρουμένου στην ιδιοκτησία τους με αριθ. 59 οικο- 
πεδικού χώρου, συνολικής εκτάσεως 3,94 τ.μ. (1,54 και 2,40), των 
ιδιοκτησιών 58 και 15 αντίστοιχα, δυνάμει της πράξης τακτοποίησης 
22/76 της Διεύθυνσης Τεχνικών Υπηρεσιών Νομαρχίας Ροδόπης. 
Κομοτηνή, 10 Ιουλίου 1987 
Ο Πληρεξούσιος Δικηγόρος 
ΔΗΜΟΣΘΕΝΗΣ ΓΕΩΡΓΙΟΥ ΤΑΚΑΣ 
(Αριθ. διπλ. του δημ. Ταμείου Κομοτηνής 9626001/22.7.87) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




